1. 


Har koi Allah ki rehmat se Jannat me jayega amaal se nahi 


Rasulallah $ farmate hain, ke koi apne amaal ke sabab Jannat me nahi jayega, ek 
sahabi khare hue, ai Allah ke Nabi, ap bhi nahi, farmaya nahi, magar ye ke rab ki 


rehmat mujhe dhaak lai, rab ki rehmat ke sabab mai jaunga Jannat me 


Hadees: ek bande ko laya jayega, hukm hoga, amaal tolo iske, mizaan pe amaal 
rakh diya jayenge, ek gunaah bhi nahi hoga uske naam e amaal me, pucha 
jayega, ai bande tune khuch bhi gunah nahi kiya 

Banda bolega mai gunaah karta kaise, meri paidaish jungalo me hui, maa ka 
inteqaal hogaya, janwaro ke beech pala, ek oontni thi wo mujhe doodh pilake 
chali jati thi, maine jana ke ek khuda hai jisne mujhe paida kiya aur yahan 
bachaya bhi, maine Allah ki ibadat ki, usi ka zikr kiya, koi insaan tha hi nahi 
jiske saath mera matlab hota aur mai gunaah karta. Allah farmayega, tu mubarak 
hai, tune koi gunaah nahi kiya, jao mere fazl se jannat me dakhil ho jaa. Banda 
kahega, isme tera fazl kahan se, ai parwar digar, maine amal kiya acche uske 


aiwaz tu Jannat de raha hai 


Allah farmayega, ai farishto iska wo gunaah lao jo humne chupa ke rakha tha, 
farishte ek chota sa patthar layenge tarazu par rakh denge, pure naamey amaal 
halke ho jayenge iske neki ke, kahega, ye kya hai, tera gunaah, kaun sa gunaah, 
ek jaanwar guzrar raha tha, tune us par patthar mara, jisse usko takleef pahonchi, 
ye mera nazdeeq gunaah tha, lekin teri nekiyon ko dekh kar maine pardah poshi 
ki thi, aaj jab tune apne amaal ki baat ki, to ye tere gunaah ko zahir kiya gaya, 
farishte jao isey Jahannam me le jao. Jahannam me le jaa rahe honge farishte, 
palat palat kar dekhega, irshad hoga, kya dekht raha hai, Rabbey Qayenat teri 
rehmat ko dekh raha hun, hukm hoga, farishto paltao ab isey Jannat me daal do, 


ab banda samajh gaya hai meri rehmat hoti kya hai 


